PATVIRTINTA

Visagino vaikų lopšelio-darželio

„Auksinis raktelis“ direktoriaus

2023 m. sausio 5 d. įsakymu Nr. V-3

**VAIKŲ APŽIŪROS DĖL ASMENS HIGIENOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių apžiūros dėl asmens higienos tvarkos aprašas (toliau – Aprašas)reglamentuoja Visagino vaikų lopšelio-darželio „Auksinis raktelis“ (toliau- Mokykla) vaikų apžiūros dėl asmens higienos, siekiant užkirsti kelią užkrečiamųjų ligų (pedikuliozės, niežų ir kt.) plitimui, organizavimą, Mokyklos darbuotojų ir visuomenės sveikatos specialistų veiksmus vykdant asmens higienos patikrą, vaiko tėvų (globėjų, rūpintojų) informavimą apie asmens higienos trūkumą, pedikuliozės ir niežų profilaktiką kai įtariamas pedikuliozės ir/ar niežų atvejis.
2. Aprašas parengtas vadovaujantis šiais teisės aktais:
3. Lietuvos Respublikos žmonių užkrečiamųjų ligų profilaktikos ir kontrolės įstatymu;
4. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“;
5. Lietuvos Respublikos Sveikatos apsaugos ministro 2017 m. gruodžio 27 d. įsakymu Nr. V-1473„Dėl Lietuvos Respublikos sveikatos apsaugos ministro 2007 m. rugpjūčio 1 d. įsakymo Nr. V-630 „Dėl Visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“ pakeitimo“;
6. Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“.

**II SKYRIUS**

**APŽIŪROS DĖL ASMENS HIGIENOS, PEDIKULIOZĖS IR NIEŽŲ ORGANIZAVIMAS**

1. Mokyklos direktorius atsakingas už vaikų asmens higienos, siekiant užkirsti kelią užkrečiamųjų ligų (pedikuliozės, niežų ir kt.) plitimui, profilaktinių patikrinimų organizavimą.
2. Vaikų tėvai (globėjai, rūpintojai), pasirašydami Ugdymo sutartį, leidžia pagal planą ir, esant būtinumui, organizuoti vaiko patikrinimus dėl asmens higienos, pedikuliozės, niežų ir įsipareigoja nedelsdami pasiimti vaiką iš Ugdymo įstaigos, kai jam apžiūrų metu randama utėlių, glindų ar įtarus, kad vaikas yra užsikrėtęs niežais.

**III SKYRIUS**

**PROFILAKTINĖ, VAIKŲ TIKRINIMO PROCEDŪROS, VYKDYMO TVARKA**

1. Profilaktiniai vaikų asmens higienos patikrinimai atliekami vieną kartą ketvirtyje ir esant poreikiui.
2. Privaloma imtis visų priemonių, kad vaikas būtų apsaugotas nuo viešo izoliavimo, pažeminimo ir kitų neigiamų pasekmių.
3. Asmens higienos patikrinimą atlieka Mokykloje esantis visuomenės sveikatos specialistas (toliau – VSS) jam esant įstaigoje (jo darbo valandomis). Esant būtinumui, jei tuo metu Mokykloje nėra VSS, vaikui apžiūrą/patikrinimą atlieka grupės mokytojas arba direktoriaus pavaduotojas ugdymui.
4. Prieš kiekvieną patikrinimą vaikas informuojamas apie tai, kas bus daroma ir kodėl, tai reikia daryti.
5. Patikrinimas yra atliekamas atskiroje patalpoje, kurioje yra vandens bei muilo (pvz., sveikatos kabinetas).
6. Baigus patikrinimą ir įtarus/nustačius niežus, pedikuliozę ar pastebėjus, kad vaiko būklė reikalauja didesnio tėvų dėmesio, VSS privalo informuoti Mokyklos direktorių, vaiko grupės mokytoją ir tėvus (globėjus, rūpintojus) telefonu ar tiesiogiai. Tėvai (globėjai, rūpintojai) turi nedelsiant pasiimti vaiką iš Mokyklos. Tėvams (globėjams, rūpintojams) suteikti informaciją apie pedikuliozės, niežų profilaktiką ir vaiko higieną.
7. Mokyklos darbuotojai, iš Mokyklos bendruomenės gavę informaciją apie pedikuliozę ar niežus, informuoja direktorių ir VSS.
8. VSS informuoja Mokyklos bendruomenę apie tai, kad Mokykloje atsirado utėlių ir rekomenduoja tėvams patikrinti vaikų galvas bei suteikti informaciją apie utėlėtumo profilaktiką.
9. Vaikas į Mokyklą gali sugrįžti tik tada, kai yra visiškai išgydytas nuo pedikuliozės/niežų.
10. Kai kuriais atvejais (jei kyla įtarimas dėl vaiko gydymo kokybės) Mokykla gali pareikalauti iš tėvų (globėjų, rūpintojų) patvirtinimo raštu, kuriame tėvai (globėjai, rūpintojai) nurodo, kokiomis priemonėmis ir kada buvo pradėtas gydymas nuo pedikuliozės/niežų.
11. Jeigu tėvai (globėjai, rūpintojai) piktybiškai nereaguoja į Mokyklos pranešimus, apie tai informuojamas Mokyklos direktorius bei Vaiko teisių apsaugos tarnyba.
12. Užfiksavus pedikuliozės ar niežų atvejus Mokykloje, VSS organizuoja profilaktinius vaikų sveikatos tikrinimus dėl pedikuliozės ir niežų, vadovaujantis užkrečiamųjų ligų ir AIDS centro parengtomis rekomendacijomis: Pedikuliozės profilaktikos ir kontrolės ir Niežų profilaktikos ir kontrolės metodinėmis rekomendacijomis, 2015m.

**IV SKYRIUS**

**BAIGIAMOSIOS NUOSTATOS**

1. VSS atsakingas už Aprašo organizavimą ir vykdymą. VSS savo funkcijoms vykdyti pasitelkia Mokyklos bendruomenę (mokytojus, mokytojų padėjėjus, tėvus (globėjus, rūpintojus).
2. Vaikų asmens sveikatos informacijos konfidencialumas užtikrinamas vadovaujantis Informacijos apie pacientą valstybės institucijoms ir kitoms įstaigoms teikimo tvarkos aprašu, patvirtintu Lietuvos Respublikos sveikatos apsaugos ministro 2001 m. vasario 1 d. įsakymu Nr. 65 „Dėl informacijos apie pacientą valstybės institucijos ir kitoms įstaigoms teikimo tvarkos aprašo patvirtinimo ir asmens sveikatos paslapties kriterijų nustatymo“.
3. Tvarkos vykdymo kontrolę vykdo Mokyklos direktorius.

\_\_\_\_\_\_\_\_\_\_\_\_\_\_\_\_\_\_\_